ddrg/super_eurlex huggingface dataset:
KOMMISSIONENS FORORDNING (EF) Nr. 2697/95 af 21. november 1995 om fastsættelse af udligningsrenter, der skal tages i betragtning, når der opstår en toldskyld for forædlingsprodukter eller uforædlede varer (aktiv forædling og midlertidig indførsel) i første halvår af 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 589, stk. 4, litra a) og artikel 709, og

ud fra følgende betragtninger:

Kommissionen fastsætter ifølge artikel 589, stk. 4, litra a), i forordning (EØF) nr. 2454/93 satserne for de udligningsrenter, der skal tages i betragtning, når der opstår en toldskyld for forædlingsprodukter eller uforædlede varer, med henblik på at udligne en uberettiget økonomisk fordel som følge af, at datoen for toldskyldens opståen fremrykkes, såfremt der ikke finder genudførsel sted fra Fællesskabets toldområde; satserne for udligningsrenter gældende for første halvår af 1996 er fastsat i overensstemmelse med reglerne i ovennævnte forordning -

UDSTEDT FØLGENDE FORORDNING:

Artikel 1

De satser for udligningsrenter i henhold til artikel 589, stk. 4, litra a) og artikel 709, stk. 3, litra a), i forordning (EØF) nr. 2454/93, som anvendes i perioden fra 1. januar 1996 til 30. juni 1996 fastsættes således:

>TABELPOSITION>

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. november 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.
KOMMISSIONENS FORORDNING (EF) Nr. 2702/95 af 22. november 1995 om ændring af forordning (EF) nr. 1488/95 for så vidt angår reglerne for licensansøgninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

For at undgå, at der indgives overdrevne ansøgninger om licenser med forudfastsættelse af restitutionen, jf. artikel 3 i Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (3), senest ændret ved forordning (EF) nr. 2349/95 (4), bør den samlede mængde, en erhvervsdrivende kan ansøge om, begrænses; for licenser uden forudfastsættelse af restitutionen, jf. artikel 5 i nævnte forordning, er fristen på en arbejdsdag for indgivelse af licensansøgningen for kort, og den bør derfor forlænges; ved iværksættelsen af den nye ordning var det endvidere fastsat, at licensansøgningen skulle ledsages af en sikkerhed; det synes imidlertid ikke længere hensigtsmæssigt at opretholde dette krav;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 1488/95 foretages følgende ændringer:

1) I artikel 3 indsættes som stk. 4:

»4. De licensansøgninger, en erhvervsdrivende indgiver for et produkt, må tilsammen ikke omfatte en større mængde end den, som er fastsat for produktet i den pågældende tildelingsperiode.

Overholdes denne betingelse ikke, afviser medlemsstaten alle ansøgninger fra den erhvervsdrivende for den pågældende tildelingsperiode og det pågældende produkt.«

2) I artikel 5 foretages følgende ændringer:

a) i stk. 2 ændres »arbejdsdagen efter den dag, hvor eksportangivelsen for produkterne er blevet udfærdiget« til »den femte arbejdsdag efter den dag, hvor eksportangivelsen for produkterne er blevet antaget«

b) stk. 3 udgår

c) i stk. 5, sidste afsnit, udgår », og sikkerheden frigives«.

3) Artikel 8, første led, affattes således:

»- de mængder, licensansøgningerne omfatter, med eller uden forudfastsættelse af restitutionen, bortset fra mængderne i de ansøgninger, der er afvist i henhold til artikel 3, stk. 4, eller i givet fald, at der ikke er nogen ansøgninger«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 145 af 29. 6. 1995, s. 68.

(4) EFT nr. L 239 af 7. 10. 1995, s. 1.
KOMMISSIONENS FORORDNING (EF) Nr. 2703/95 af 22. november 1995 om ændring af forordning (EF) nr. 1489/95 om eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

De mængder, for hvilke der kan ansøges om eksportlicenser, bortset fra ansøgninger vedrørende fødevarehjælp, blev fastsat ved Kommissionens forordning (EF) nr. 1489/95 (3), ændret ved forordning (EF) nr. 2490/95 (4);

efter ændringen af de græske eksportstatistikker bør de EF-mængder appelsiner, der er fastsat i bilagene til nævnte forordning, omfordeles;

afhængig af eksportudsigterne for æbler bør de fastsatte mængder æbler omfordeles for de kommende perioder;

det er hensigtsmæssigt at præcisere datoerne for indgivelse af ansøgninger svarende til hver periode for tildeling af licenser med forudfastsættelse af restitutionen;

ved Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (5), senest ændret ved forordning (EF) nr. 2702/95 (6), er det fastsat, hvilke oplysninger der lægges til grund ved fastsættelsen af de mængder, der kan udstedes eksportlicenser for; af hensyn til gennemsigtigheden bør de erhvervsdrivende gøres bekendt med den ajourførte situation for disse mængder;

der bør ved denne lejlighed for spisedruer åbnes et kontingent for en mængde, der svarer til de mængder, som tidligere ikke blev anvendt;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilag I og II til forordning (EF) nr. 1489/95 affattes som angivet i bilag I og II til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 145 af 29. 6. 1995, s. 75.

(4) EFT nr. L 256 af 26. 10. 1995, s. 31.

(5) EFT nr. L 145 af 29. 6. 1995, s. 68.

(6) Se side 30 i denne Tidende.

BILAG I

»BILAG I

SATSER OG MÆNGDER FOR TILDELINGEN AF LICENSER MED FORUDFASTSAT RESTITUTION

>TABELPOSITION>

BILAG II

»BILAG II

SATSER OG MÆNGDER FOR TILDELINGEN AF LICENSER UDEN FORUDFASTSAT RESTITUTION

>TABELPOSITION>
RÅDETS FORORDNING (EF) Nr. 2690/95 af 17. november 1995 om åbning af et toldkontingent for svampekonserves med oprindelse i Kina

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ifølge Rådets forordning (EØF) nr. 1796/81 af 30. juni 1981 om foranstaltninger i forbindelse med indførsel af svampe fra Agaricus-arter henhørende under KN-kode 0711 90 40, 2003 10 20 og 2003 10 30 (1) skulle der opkræves et importtillægsbeløb for mængder, der overstiger en given mængde; denne ordning gjaldt blandt andet importen fra Kina; ved Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (2), blev denne ordning ophævet pr. 1. juli 1995 i forventning om, at Kommissionen åbner importtoldkontingenter for sådanne produkter;

i afventning af resultatet af de forhandlinger, der blev indledt i overensstemmelse med artikel XXIV, stk. 6, i GATT 1994 med medlemmerne af Verdenshandelsorganisationen om tilpasning af Fællesskabets indrømmelser som følge af den seneste udvidelse af Fællesskabet, bør der åbnes et autonomt importtoldkontingent for andet halvår af 1995 -

UDSTEDT FØLGENDE FORORDNING:

Artikel 1

1. Der åbnes for perioden 1. juli til 31. december 1995 et importtoldkontingent med fritagelse for specifik told for konserves af svampe af Agaricus-arten med oprindelse i Kina henhørende under KN-kode 0711 90 40, 2003 10 20 og 2003 10 30 med en samlet drænet nettovægt på 2 200 tons.

2. For det i stk. 1 omhandlede kontingent anvendes der en FTT-told på 12 % for produkter henhørende under KN-kode 0711 90 40 og på 23 % for produkter henhørende under KN-kode 2003 10 20 og 2003 10 30.

Artikel 2

Gennemførelsesbestemmelserne til denne forordning vedtages af Kommissionen efter proceduren i artikel 22 i forordning (EØF) nr. 426/86 (3).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 1995.

På Rådets vegne

P. SOLBES MIRA

Formand

(1) EFT nr. L 183 af 4. 7. 1981, s. 1. Forordningen er senest ændret ved forordning (EØF) nr. 1122/92 (EFT nr. L 117 af 1. 5. 1992, s. 98).

(2) EFT nr. L 349 af 31. 12. 1994, s. 105.

(3) EFT nr. L 49 af 27. 2. 1986, s. 1. Forordningen er senest ændret ved forordning (EF) nr. 1490/94 (EFT nr. L 161 af 29. 9. 1994, s. 13).
KOMMISSIONENS FORORDNING (EF) Nr. 2809/95 af 5. december 1995 om ændring af forordning (EØF) nr. 3846/87, for så vidt angår nomenklaturen over eksportrestitutioner for svinekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 13, stk. 12, og

ud fra følgende betragtninger:

Nomenklaturen over eksportrestitutioner blev fastlagt ved Kommissionens forordning (EØF) nr. 3846/87 (3), senest ændret ved forordning (EF) nr. 2806/95 (4); nomenklaturen bør ændres til, at der i givet fald kun kan ydes eksportrestitutioner for bestemte udskæringer af udbenet kød, fersk, kølet eller frosset; ferske eller kølede udskæringer bør ikke kunne omfattes af den mulighed for frysning, der er fastsat i artikel 4 og 28 i Kommissionens forordning (EØF) nr. 3665/87 af 27. november 1987 om gennemførelsesbestemmelser for eksportrestitutioner for landbrugsprodukter (5), senest ændret ved forordning (EF) nr. 1384/95 (6), for at forhindre, at produkterne udføres med restitution til fjerne bestemmelsessteder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I sektor 7 i bilaget til forordning (EØF) nr. 3846/87 foretages følgende ændringer:

1) KN-kode 0203 19 55 og 0203 29 55 i nomenklaturen over eksportrestitutioner for landbrugsprodukter affattes som vist i bilaget til denne forordning.

2) Den fodnote (11), der er anført i bilaget til denne forordning, indsættes.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 366 af 24. 12. 1987, s. 1.

(4) Se side 14 i denne Tidende.

(5) EFT nr. L 351 af 14. 12. 1987, s. 1.

(6) EFT nr. L 134 af 20. 6. 1995, s. 14.

BILAG

>TABELPOSITION>
KOMMISSIONENS FORORDNING (EF) Nr. 2784/95 af 1. december 1995 om fastsættelse af acontobeløbet på omkostningerne ved afsætning af visse destillater til 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 37, stk. 2, og

ud fra følgende betragtninger:

For så vidt angår alkohol fra de i artikel 35 og 36 i forordning (EØF) nr. 822/87 omhandlede destillationer dækker Den Europæiske Udviklings- og Garantifond for Landbruget (EUGFL) kun omkostningerne ved deres afsætning; acontobeløbet på omkostningerne ved afsætning af disse produkter bør derfor fastsættes under hensyntagen til den tilsvarende nedskrivning for alkohol, der stammer fra den i artikel 39 nævnte forordning omhandlede destillation;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Acontobeløbet på omkostningerne ved afsætning af destillater som fastsat i artikel 35 og 36 i forordning (EØF) nr. 822/87 bestemmes ved anvendelse af en koefficient på den månedlige værdi af de opkøb, der er foretaget af interventionsorganerne. Denne koefficient fatsættes til 0,70 for regnskabsåret 1996.

Artikel 2

De således beregnede udgiftsbeløb meddeles til Kommissionen i forbindelse med de meddelelser, der udarbejdes i henhold til Kommissionens forordning (EØF) nr. 2776/88 (3).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 249 af 8. 9. 1988, s. 9.
RÅDETS FORORDNING (EF) Nr. 2780/95 af 30. november 1995 om tredje ændring af forordning (EF) nr. 3362/94 om fastsættelse for 1995 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 8, stk. 4, i forordning (EØF) nr. 3760/92 påhviler det Rådet at fastsætte de samlede tilladte fangstmængder (TAC) for hvert enkelt fiskeri eller for hver fiskerigruppe;

ved forordning (EF) nr. 3362/94 (2) er der fastsat TAC for 1995 for visse fiskebestande og grupper af fiskebestande samt visse betingelser for fiskeri af disse fangstmængder;

tilstanden af fiskebestandene af hvilling i områderne VII (undtagen VII a) og VIII, dybtvandshummer i områderne VII og VIII, brisling i Nordsøen og torsk i Kattegat tillader, at de tilsvarende TAC forøges, uden at den fremtidige forvaltning af disse ressourcer derved bringes i fare;

i henhold til de rekommandationer, som der blev nået til enighed om på Den Internationale Østersøfiskerikommissions 20. møde, er Det Europæiske Fællesskab blevet tildelt en tillægskvote for brisling i Østersøen i 1995;

forordning (EF) nr. 3362/94 bør derfor ændres -

UDSTEDT FØLGENDE FORORDNING:

Artikel 1

Teksten i bilaget til nærværende forordning erstatter de tilsvarende punkter i bilaget til forordning (EF) nr. 3362/94.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. november 1995.

På Rådets vegne

M. A. AMADOR MILLÁN

Formand

(1) EFT nr. L 389 af 31. 12. 1992, s. 1.

(2) EFT nr. L 363 af 31. 12. 1994, s. 1. Forordningen er ændret ved forordning (EF) nr. 746/95 (EFT nr. L 74 af 1. 4. 1995, s. 1).

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
KOMMISSIONENS FORORDNING (EF) Nr. 2790/95 af 1. december 1995 om delvis fritagelse fra mindstelageret i sukkersektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 12, stk. 3, og

ud fra følgende betragtninger:

For at sikre en normal forsyning af Fællesskabets samlede områder eller en enkelt af disse er hver sukkervirksomhed eller hvert sukkerraffinaderi på Fællesskabets europæiske område forpligtet til at have et mindstelager;

mindstelageret er fastsat til enten 5 % af produktionen i forbindelse med A-kvoten eller 5 % af den sukkermængde, der er raffineret i løbet af de tolv måneder, der går forud for den igangværende måned, i artikel 1 i Rådets forordning (EØF) nr. 1789/81 af 30. juni 1981 om indførelse af almindelige regler for ordningen med mindstelagre i sukkersektoren (3); i henhold til disse bestemmelser er procentsatsen blevet nedsat til først 3 og siden 0 % indtil den 30. november 1995, for at sikre en normal forsyning af Fællesskabet indtil den nye produktion fra produktionsåret 1995/96 fremkommer;

for at sikre en mere rettidig forsyning af alle områder i EF, herunder de områder i syd, hvor produktionen ligger tidligere, bør mindstelageret fastsættes til 3 %;

procentsatsen på 3 % bør anvendes i stedet for procentsatsen på 5 % fra den 1. december 1995 på grund af den månedlige ordning med konstatering af virksomhedernes lagre;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

For perioden 1. december 1995 til 30. november 1996 nedsættes de procentsatser, der er fastsat i artikel 1, litra a) og b), i forordning (EØF) nr. 1789/81, til 3 %.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.

(3) EFT nr. L 177 af 1. 7. 1981, s. 39.
KOMMISSIONENS FORORDNING (EF) Nr. 2785/95 af 1. december 1995 om fastsættelse af de værdiforringelsesprocenter, der skal benyttes ved interventionsopkøb af landbrugsprodukter for regnskabsåret 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen (1), senest ændret ved forordning (EØF) nr. 1571/93 (2), særlig artikel 8, og

ud fra følgende betragtninger:

Ifølge artikel 8 i forordning (EØF) nr. 1883/78 skal den systematiske nedskrivning af værdien af de til offentlig intervention opkøbte landbrugsprodukter foretages på opkøbstidspunktet. Kommissionen fastsætter derfor inden begyndelsen af hvert regnskabsår værdiforringelsesprocenten for hvert af de omhandlede produkter. Denne procent svarer højst til forskellen mellem opkøbsprisen og den forventede salgspris for hvert produkt;

i medfør af artikel 8, stk. 3, i forordning (EØF) nr. 1883/78 kan Kommissionen begrænse nedskrivningen på opkøbstidspunktet til en del af denne værdiforringelsesprocent, som ikke kan udgøre mindre end 70 %; også for regnskabsåret 1996 findes det hensigtsmæssigt at fastsætte koefficienter, som interventionsorganerne skal multiplicere værdien af de månedlige opkøb af produkter med, for at beregne nedskrivningsbeløbene;

de i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

For de i bilaget anførte produkter, som efter opkøb til offentlig intervention indgår på lager eller overtages af interventionsorganerne i perioden fra den 1. oktober 1995 til den 30. september 1996, foretages der en nedskrivning af deres værdi, svarende til forskellen mellem opkøbsprisen og den forventede salgspris for disse produkter.

Artikel 2

For at fastsætte nedskrivningsbeløbet multiplicerer interventionsorganerne hver måned værdien af de opkøbte produkter med de i bilaget anførte koefficienter.

De således beregnede udgiftsbeløb meddeles til Kommissionen i forbindelse med de meddelelser, der udarbejdes i henhold til Kommissionens forordning (EØF) nr. 2776/88 (3).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 216 af 5. 8. 1978, s. 1.

(2) EFT nr. L 154 af 25. 6. 1993, s. 46.

(3) EFT nr. L 249 af 8. 9. 1988, s. 9.

BILAG

>TABELPOSITION>